CELEX: 31984D0365
Language: el
Date: 1984-06-29 00:00:00
Title: 84/365/ΕΟΚ: Απόφαση της Επιτροπής της 29ης Ιουνίου 1984 περί διαπιστώσεως ότι η εισαγωγή της συσκευής με την ονομασία «PAR — Scanning Potentiostat, model 362 with incorporated programmer» δεν δύναται να πραγματοποιηθεί ατελώς ως προς τους δασμούς του Κοινού Δασμολογίου

Avis juridique important

|

31984D0365

84/365/ΕΟΚ: Απόφαση της Επιτροπής της 29ης Ιουνίου 1984 περί διαπιστώσεως ότι η εισαγωγή της συσκευής με την ονομασία «PAR — Scanning Potentiostat, model 362 with incorporated programmer» δεν δύναται να πραγματοποιηθεί ατελώς ως προς τους δασμούς του Κοινού Δασμολογίου  

Επίσημη Εφημερίδα αριθ. L 192 της 20/07/1984 σ. 0038 - 0038

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 29ης Ιουνίου 1984  περί διαπιστώσεως ότι η εισαγωγή της συσκευής με την ονομασία «PAR - Scanning Potentiostat, model 362 with incorporated programmer» δεν δύναται να πραγματοποιηθεί ατελώς ως προς τους δασμούς του Κοινού Δασμολογίου  (84/365/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς, ως προς τους δασμούς του Κοινού Δασμολογίου, εισαγωγής αντικειμένων εκπαιδευτικού, επιστημονικού ή μορφωτικού χαρακτήρος (1), όπως τροποποιήθηκε τελευταία από τον κανονισμό (ΕΟΚ) αριθ. 608/82 (2),  τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75 (3), και ιδίως το άρθρο 7,  Εκτιμώντας:  ότι η γαλλική κυβέρνηση, με επιστολή της της 28ης Φεβρουαρίου 1984, ζήτησε από την Επιτροπή να κινήσει τη διαδικασία, που προβλέπεται στο άρθρο 7 του κανονισμού (ΕΟΚ) αριθ. 2784/79, για να καθοριστεί αν η συσκευή με την ονομασία «PAR - Scanning Potentiostat, model 362 with incorporated programmer», που παραγγέλθηκε στις 8 Δεκεμβρίου 1983 και αφορά συσκευή που θα χρησιμοποιηθεί για τις ηλεκτροκαταλυτικές μελέτες αντιδράσεων οξείδωσης οργανικών συνθέσεων που παρουσιάζουν ενδιαφέρον από πλευράς ενεργείας, και ιδιαίτερα για τις μελέτες των ηλεκτροδίων συγγενών μετάλλων η ηλεκτοκαταλυτική δραστικότητα των οποίων τροποποιείται επιφανειακά από άτομα ξένων μετάλλων, πρέπει να θεωρηθεί ή όχι ως επιστημονική και, σε περίπτωση καταφατικής απαντήσεως, αν συσκευές με ισοδύναμη επιστημονική αξία κατασκευάζονται επί του παρόντος στην Κοινότητα·  ότι, σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων αποτελούμενη από εκπροσώπους όλων των κρατών μελών συνήλθε, στις 6 Ιουνίου 1984, στο πλαίσιο της Επιτροπής Δασμολογικών Ατελειών προς το σκοπό της εξετάσεως της προκειμένης περιπτώσεως ·  ότι από την εξέταση αυτή συνάγεται ότι η εν λόγω συσκευή είναι ποτεντιο-γαλβανόμετρο·  ότι δεν έχει αντικειμενικά χαρακτηριστικά, τα οποία να την καθιστούν κατάλληλη για την επιστημονική έρευνα· ότι, κυρίως, το γεγονός ότι πρόκειται για ποτεντιο-γαλβανόμετρο με προγραμματιστή του δυναμικού ενσωματωμένο δεν μπορεί να της προσδώσει το χαρακτήρα αυτό· ότι, εξάλλου, οι συσκευές του είδους αυτού χρησιμοποιούνται, κυρίως, για την άσκηση μη επιστημονικών δραστηριοτήτων, και ιδίως στον βιομηχανικό τομέα για έρευνες εφαρμογής και στα ηλεκτροχημικά εργαστήρια· ότι η στην προκειμένη περίπτωση χρησιμοποίηση της εν λόγω συσκευής δεν είναι δυνατό, μόνη της, να της προσδώσει τον χαρακτήρα της επιστημονικής συσκευής· ότι δεν δικαιολογείται, συνεπώς, η παραχώρηση ατέλειας στην εν λόγω συσκευή,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η εισαγωγή της συσκευής με την ονομασία «PAR - Scanning Potentiostat, model 362 with incorporated programmer» που αποτελεί το αντικείμενο της αιτήσεως, της 28ης Φεβρουαρίου 1984, της γαλλικής κυβερνήσεως, δεν δύναται να πραγματοποιηθεί ατελώς ως προς τους δασμούς του Κοινού Δασμολογίου.  Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 29 Ιουνίου 1984.  Για την Επιτροπή  Karl-Heinz NARJES  Μέλος της Επιτροπής  (1) ΕΕ αριθ. L 184 της 15. 7. 1975, σ. 1.  (2) ΕΕ αριθ. L 74 της 18. 3. 1982, σ. 4.  (3) ΕΕ αριθ. L 318 της 13. 12. 1979, σ. 32.